Galalietotāja licences līgums
LŪDZU, UZMANĪGI IZLASIET PIRMS ŠĪ PROGRAMMATŪRAS APRĪKOJUMA LIETOŠANAS. 
Šis Lietotāja licences līgums (“EULA”) ir juridiska vienošanās starp (a) jums (fizisko personu vai atsevišķu juridisko personu) un (b) HP Inc. („HP”), kas nosaka to, kā varat lietot jebkuru programmatūras produktu, ko HP ir instalējis vai padarījis pieejamu lietošanai kopā ar jūsu HP produktu („HP produkts”) un attiecībā uz kuru nav noslēgts atsevišķs licences līgums starp jums un HP vai tā piegādātājiem. Citas programmatūras tiešsaistes dokumentācijā var būt ietverts Lietotāja licences līgums. Ar terminu „programmatūras produkts” ir apzīmēta datora programmatūra, tostarp arī saistītie datu nesēji, drukas materiāli un „tiešsaistes” vai elektroniskā dokumentācija.
HP produktam var būt pievienoti šī Lietotāja licences līguma grozījumi vai papildinājumi.
PROGRAMMATŪRAS PRODUKTĀ NOTEIKTĀS TIESĪBAS TIEK PIEDĀVĀTAS TIKAI AR NOSACĪJUMU, KA PIEKRĪTAT VISIEM ŠĪ LIETOTĀJA LICENCES LĪGUMA NOTEIKUMIEM. INSTALĒJOT, KOPĒJOT, LEJUPIELĀDĒJOT VAI CITĀDI LIETOJOT ŠO PROGRAMMATŪRAS PRODUKTU, JŪS PIEKRĪTAT IEVĒROT ŠO LIETOTĀJA LICENCES LĪGUMU. JA NEPIEKRĪTAT ŠIEM LICENCES NOSACĪJUMIEM, VIENĪGAIS PIEEJAMAIS RISINĀJUMS IR 14 DIENU LAIKĀ ATGRIEZT VISU NELIETOTO PRODUKTU (APARATŪRU UN PROGRAMMATŪRU), LAI ATBILSTOŠI PĀRDEVĒJA ATLĪDZĪBAS IZMAKSAS POLITIKAI ATGŪTU VISUS IZDOTOS NAUDAS LĪDZEKĻUS.
1. LICENCES PIEŠĶIRŠANA. HP piešķir jums šādas tiesības, ja ievērojat visus šī Lietotāja licences līguma noteikumus:
a. Lietošana. Programmatūras produktu var izmantot vienā datorā („Jūsu dators”). Ja programmatūras produkts ir nodrošināts ar interneta starpniecību un sākotnēji licencēts lietošanai vairāk nekā vienā datorā, programmatūras produktu var instalēt un izmantot tikai šajos datoros. Jūs nedrīkstat atdalīt programmatūras produkta komponentus, lai lietotu tos vairāk nekā vienā datorā. Jums nav tiesību izplatīt HP programmatūras produktu. Jūs varat ielādēt programmatūras produktu savā datorā un pagaidu atmiņā (RAM) ar mērķi izmantot šo programmatūras produktu.
b. Uzglabāšana. Jūs varat nokopēt programmatūras produktu HP produkta lokālajā atmiņā vai atmiņas ierīcē.
c. Kopēšana. Jūs varat izveidot programmatūras produkta arhivēšanas kopijas vai dublējumkopijas ar nosacījumu, ka šajā kopijā ir ietverta visa oriģinālā informācija par īpašumtiesībām uz programmatūras produktu un šo kopiju izmanto tikai kā dublējumkopiju.
d. Tiesību paturēšana. HP un tā piegādātāji patur visas tiesības, kas nav tieši atrunātas Lietotāja licences līgumā.
e. Bezmaksas programmatūra. Neskatoties uz šī Lietotāja licences līguma noteikumiem, viss programmatūras produkts vai jebkura tā daļa, kas veido nepatentētu HP programmatūru, vai ar trešo pušu publisko licenci nodrošināta programmatūra („Bezmaksas programmatūra”), ir licencēti jums saskaņā ar šai bezmaksas programmatūrai pievienotā programmatūras licences līguma noteikumiem, kas ir vai nu diskrētas vienošanās, vai nu plēves apvalkā pievienotas vai arī elektroniskas licences nosacījumu formātā. Bezmaksas programmatūras lietošanu visā pilnībā reglamentē šīs licences noteikumi.
f. Atkopšanas risinājums. Jebkuru programmatūras atkopšanas risinājumu, kas nodrošināts HP produktam vai kopā ar šo produktu vai nu cietajā diskā, vai ārējā datu nesējā (piem., disketē, kompaktdiskā vai DVD), vai tam līdzvērtīgu risinājumu, kas nodrošināts jebkurā citā formātā, var izmantot tikai tā HP produkta cietā diska atkopšanai, kuram šis atkopšanas risinājums tika sākotnēji iegādāts. Jebkuru šādā atkopšanas risinājumā ietvertu Microsoft operētājsistēmas programmatūras lietošanu reglamentē Microsoft licences līgums.
2. ATJAUNINĀJUMI. Lai izmantotu Programmatūras produktu, kas identificēts kā jauninājums, vispirms jāsaņem HP identificētā jaunināmā oriģinālā programmatūras produkta licence. Pēc jaunināšanas jūs vairs neizmantosiet oriģinālo Programmatūras produktu, kas deva tiesības saņemt jauninājumu. Izmantojot Programmatūras produktu jūs arī piekrītat tam, ka HP var automātiski piekļūt jūsu HP produktam, kad izveidots savienojums ar internetu, lai pārbaudītu zināmu Programmatūras produktu versiju vai statusu, un automātiski lejupielādēt un instalēt šādu Programmatūras produktu jauninājumus vai atjauninājumus jūsu HP produktā, nodrošinot jaunākas versijas vai atjauninājumus, kas nepieciešami HP programmatūras un HP produkta funkcionalitātes, veiktspējas vai drošības saglabāšanai un citu jums sniegto pakalpojumu sniegšanas veicināšanai. Zināmos gadījumos un atkarībā no jauninājumu vai atjauninājumu veida jūs varat saņemt paziņojumus (izmantojot uznirstošos elementus vai citus līdzekļus) ar lūgumu sākt jaunināšanu vai atjaunināšanu.
3. PAPILDU PROGRAMMATŪRA. Šis Lietotāja licences līgums attiecas uz HP nodrošinātā oriģinālā programmatūras produkta atjauninājumiem vai papildinājumiem, ja vien kopā ar šo papildinājumu vai atjauninājumu HP nav nodrošinājis citus noteikumus. Ja šie noteikumi ir pretrunīgi, tad noteicošie ir šie citi noteikumi.
4. ĪPAŠNIEKA MAIŅA.
a. Trešā puse. Sākotnējais Programmatūras produkta lietotājs drīkst vienu reizi veikt Programmatūras produkta nodošanu cita lietotāja īpašumā. Jebkurā nodošanas reizē jātiek nodotiem visiem komponentiem, datu nesējiem, drukātajiem materiāliem, šim Lietotāja licences līgumam un, ja attiecināms, Autentiskuma sertifikātam. Nodošana nedrīkst būt netieša, piemēram, nosūtīšana. Pirms šī produkta nodošanas citam lietotājam šai personai ir jāpiekrīt visiem šī Lietotāja licences līguma noteikumiem. Nododot Programmatūras produktu citam īpašniekam, jūsu licence tiek automātiski anulēta.
b. Ierobežojumi. Jūs nedrīkstat izīrēt, iznomāt vai aizdot Programmatūras produktu vai izmantot Programmatūras produktu komerciālai koplietošanai vai lietošanai birojā. Jūs nedrīkstat apakšlicencēt, piešķirt vai nodot citiem Programmatūras produktu, izņemot tā, kā skaidri norādīts šajā Lietotāja licences līgumā.
5. ĪPAŠUMA TIESĪBAS. Visas Programmatūras produkta un lietotāja dokumentācijas intelektuālā īpašuma tiesības pieder HP vai tā piegādātājiem, un tās aizsargā likums, tostarp, bet ne tikai ASV autortiesību, komercnoslēpuma, patentu un prečzīmju likumi, kā arī citi attiecināmie likumi un starptautisko līgumu noteikumi. Jūs nedrīkstat noņemt šī Programmatūras produkta identifikācijas marķējumu, paziņojumus par autortiesībām un īpašuma tiesību ierobežojumiem.
6. DEKONSTRUĒŠANAS IEROBEŽOJUMS. Jūs nedrīkstat dekonstruēt, dekompilēt vai izjaukt Programmatūras produktu, ja vien, neņemot vērā šo ierobežojumu, šādas tiesības nav norādītas spēkā esošajos tiesību aktos un arī šajā gadījumā tikai šajos tiesību aktos atļautajā apmērā vai arī ja tas ir skaidri atļauts šajā Lietotāja licences līgumā.
7. TERMIŅŠ. Šis Lietotāja licences līgums ir spēkā, ja vien nav pārtraukts vai noraidīts. Šī Lietotāja licences līguma darbību var pārtraukt arī kaut kur citur šajā Lietotāja licences līgumā ietvertie nosacījumi vai arī kaut kādu šajā Lietotāja licences līgumā ietverto noteikumu vai nosacījumu neievērošana.
8. PIEKRIŠANA DATU APKOPOŠANAI/LIETOŠANAI. 
a.HP izmantos sīkfailus un citus tīmekļa tehnoloģijas rīkus, lai apkopotu anonīmu tehnisko informācija saistībā ar HP programmatūru un HP produktu. Šie dati tiks izmantoti, lai nodrošinātu jauninājumus un līdzīgu atbalstu vai citus pakalpojumus, kas aprakstīti 2. sadaļā. HP apkopos arī personisko informāciju, tostarp interneta protokola adresi vai citu unikālu identifikatoru informāciju, kas saistīta ar HP produktu, un datus, ko esat sniedzis, reģistrējot HP produktu. Šie dati tiks izmantoti ne tikai jauninājumu un saistītā atbalsta un citu pakalpojumu nodrošināšanai, bet arī tam, lai jums nosūtītu mārketinga informāciju (katrā no šiem gadījumiem ar skaidru jūsu piekrišanu, ja to pieprasa spēkā esošie tiesību akti). 
Spēkā esošo tiesību aktu atļautajā apmērā, piekrītot šiem noteikumiem, jūs piekrītat tam, ka HP, tā filiāles un sadarbības partneri apkopo un izmanto anonīmus datus un personīgos datus tā, kā aprakstīts šajā Lietotāja licences līgumā un sīkāk paskaidrots HP privātuma politikā: 
www.hp.com/go/privacy
b. Trešo pušu veikta apkopošana/izmantošana Zināmas datorprogrammas, kas ietvertas HP produktā, nodrošina un atsevišķi licencē trešo pušu pakalpojumu sniedzēji („Trešo pušu programmatūra”). Trešo pušu programmatūra var būt instalēta un izmantojama HP produktā pat tad, ja neesat šo programmatūru iegādājies/aktivizējis. Trešo pušu programmatūra var apkopot un pārsūtīt tehnisko informāciju par jūsu sistēmu (t.i., IP adresi, unikālu ierīces identifikatoru, instalēto programmatūras versiju utt.) un citus sistēmas datus. Šo informāciju trešās puses izmanto tehniskās sistēmas atribūtu identificēšanai, lai varētu nodrošināt programmatūras visjaunākās versijas instalēšanu sistēmā. Ja nevēlaties, lai Trešo pušu programmatūra apkopo šo informāciju vai automātiski nosūta versiju atjauninājumus, jums ir jāatinstalē šī programmatūra pirms savienojuma izveidošanas ar internetu.
9. GARANTIJU ATRUNA. SPĒKĀ ESOŠO TIESĪBU AKTU MAKSIMĀLAJĀ ATĻAUTAJĀ APMĒRĀ HP UN TĀ PIEGĀDĀTĀJI NODROŠINA ŠO PROGRAMMATŪRAS PRODUKTU TĀDU „KĀDS TAS IR” UN AR VISIEM DEFEKTIEM UN LĪDZ AR ŠO ATSAKĀS NO VISĀM CITĀM GARANTIJĀM VAI NOSACĪJUMIEM, NESNIEDZOT NE TIEŠAS, NE NETIEŠAS, NE AR LIKUMU NOTEIKTAS GARANTIJAS, TOSTARP, BET NE IEROBEŽOJOŠI, ĪPAŠUMTIESĪBU GARANTIJAS UN AUTORTIESĪBU NEPĀRKĀPŠANAS GARANTIJAS, JEBKURAS PIEDOMĀJAMĀS GARANTIJAS, PIENĀKUMUS VAI NOSACĪJUMUS PAR PIEMĒROTĪBU PĀRDOŠANAI, APMIERINOŠU KVALITĀTI UN ATBILSTĪBU NOTEIKTAM MĒRĶIM, KĀ ARĪ PROGRAMMATŪRAS PRODUKTU BEZ VĪRUSIEM. Dažos štatos un valstīs nav atļauta netiešo garantiju izslēgšana vai ierobežošana netiešās garantijas laikā, tādēļ šī atruna var neattiekties uz jums visā pilnībā.
AUSTRĀLIJĀ UN JAUNZĒLANDĒ PROGRAMMATŪRAI IR GARANTIJAS, KO NEVAR IZSLĒGT SASKAŅĀ AR AUSTRĀLIJAS UN JAUNZĒLANDES PATĒRĒTĀJU TIESĪBU AIZSARDZĪBAS LIKUMIEM. AUSTRĀLIJAS PATĒRĒTĀJIEM IR TIESĪBAS SAŅEMT NOMAIŅAS PRODUKTU VAI NAUDAS ATLĪDZINĀŠANU IEVĒROJAMAS ATTEICES GADĪJUMĀ UN KOMPENSĀCIJU PAR CITIEM LOĢISKI PAREDZAMIEM ZAUDĒJUMIEM VAI BOJĀJUMIEM. AUSTRĀLIJAS PATĒRĒTĀJIEM IR TIESĪBAS PIEPRASĪT PROGRAMMATŪRAS SALABOŠANU VAI AIZSTĀŠANU ARĪ TAD, JA TĀS KVALITĀTE NAV PIEŅEMAMA UN ATTEICE NAV UZSKATĀMA PAR IEVĒROJAMU ATTEICI. JAUNZĒLANDES PATĒRĒTĀJIEM, KAS IEGĀDĀJAS PRECES PERSONISKAI LIETOŠANAI VAI LIETOŠANAI MĀJĀS VAI MĀJSAIMNIECĪBĀ, NEVIS UZŅĒMĒJDARBĪBAI („JAUNZĒLANDES PATĒRĒTĀJI”) IR TIESĪBAS PIEPRASĪT SALABOŠANU, AIZSTĀŠANU VAI NAUDAS ATLĪDZINĀŠANU ATTEICES GADĪJUMĀ UN KOMPENSĀCIJU PAR CITIEM LOĢISKI PAREDZAMIEM ZAUDĒJUMIEM VAI BOJĀJUMIEM.
10. ATBILDĪBAS IEROBEŽOJUMS. Saskaņā ar vietējiem tiesību aktiem neatkarīgi no zaudējumiem, kas jums var rasties, visa HP un tā piegādātāju atbildība atbilstoši šim Lietotāja licences līgumam un jūsu vienīgā kompensācija par visu iepriekšminēto ir ierobežota ar par šo Programmatūras produktu atsevišķi samaksātās summas apmēru vai 5 ASV dolāriem, piemērojot lielāko no šīm summām. MAKSIMĀLAJĀ SPĒKĀ ESOŠO TIESĪBU AKTU ATĻAUTAJĀ APMĒRĀ HP VAI TĀ PIEGĀDĀTĀJI NEKĀDĀ GADĪJUMĀ NEBŪS ATBILDĪGI PAR NEKĀDIEM TĪŠIEM, NEJAUŠIEM, NETIEŠIEM VAI IZRIETOŠIEM ZAUDĒJUMIEM (TOSTARP, BET NE TIKAI ZAUDĒJUMIEM, KAS SAISTĪTI AR NEGŪTU PEĻŅU VAI KONFIDENCIĀLAS VAI CITĀDAS INFORMĀCIJAS PAZAUDĒŠANU, UZŅĒMĒJDARBĪBAS PĀRTRAUKUMU, TRAUMU VAI PRIVĀTUMA ZUDUMU), KAS IZRIET NO ŠĪS PROGRAMMATŪRAS LIETOŠANAS VAI NESPĒJAS TO LIETOT VAI ARĪ KAUT KĀDĀ VEIDĀ IR AR TO SAISTĪTI, VAI ARĪ IR CITĀDI SAISTĪTI AR JEBKURU ŠĪ LIETOTĀJA LICENCES LĪGUMA NOSACĪJUMU PAT TAD, JA HP VAI JEBKURŠ PIEGĀDĀTĀJS IR INFORMĒTS PAR ŠĀDU ZAUDĒJUMU IESPĒJAMĪBU UN JA TIESISKĀS AIZSARDZĪBAS LĪDZEKLIS NEVEIC SAVU PAMATUZDEVUMU. Daži štati vai jurisdikcijas nepieļauj izņēmumus vai ierobežojumus attiecībā uz nejaušiem vai izrietošiem bojājumiem, tādēļ iepriekš minētie ierobežojumi vai izņēmumi var uz jums neattiekties.
11. ASV VALDĪBAS KLIENTI. Saskaņā ar FAR 12.211 un 12.212 komerciālo datoru programmatūru datora programmatūras dokumentācija un komerciālo objektu tehniskie dati ir licencēti ASV valdībai atbilstoši HP standarta komerclicencei.
12. EKSPORTA LIKUMU IEVĒROŠANA. Jums ir jāievēro visi ASV un citu valstu likumi un noteikumi („Eksporta likumi”), lai nodrošinātu to, ka Programmatūras produkts netiek (1) ne tieši, ne netieši eksportēts, pārkāpjot Eksporta likumus, vai (2) izmantots kaut kādā tādā nolūkā, kas aizliegts Eksporta likumos, tostarp bez jebkāda ierobežojuma atomieroču, ķīmisko ieroču vai bioloģisko ieroču izplatīšanai.
13. TIESĪBSPĒJA UN PILNVARAS NOSLĒGT LĪGUMU. Jūs esat norādījis, ka esat sasniedzis savā dzīvesvietas valstī noteikto pilngadības vecumu un, ja attiecināms, jūsu darba devējs ir jūs atbilstoši pilnvarojis noslēgt šo līgumu.
14. SPĒKĀ ESOŠIE TIESĪBU AKTI. Šo Lietotāja licences līgumu reglamentē tiesību akti, kas ir spēkā aprīkojuma iegādes valstī.
15. VISS LĪGUMS. Šis Lietotāja licences līgums (tostarp jebkurš šī EULA pielikums vai grozījums, kas pievienots šim HP produktam) ir viss līgums starp jums un HP; tas attiecas uz šo Programmatūras produktu un aizstāj visus iepriekšējos vai vienlaicīgos mutiskos vai rakstiskos paziņojumus, ierosinājumus un attēlojumus attiecībā uz šo Programmatūras produktu un tematiem, uz kuriem attiecas šis Lietotāja licences līgums. Ciktāl jebkuras HP politikas vai atbalsta pakalpojumu programmas noteikumi ir pretrunā ar šī Lietotāja licences līguma noteikumiem, šī Lietotāja licences līguma noteikumi ir noteicošie.

© Copyright 2015 HP Development Company, L.P. 
Šeit ietverto informāciju var mainīt bez iepriekšēja brīdinājuma. Visi citi šeit norādītie produktu nosaukumi var būt atbilstošo uzņēmumu prečzīmes. Spēkā esošo tiesību aktu atļautajā apmērā vienīgās HP produktiem un pakalpojumiem pievienotās garantijas ir izklāstītas tiešajos garantijas paziņojumos, kas ir pievienoti šiem produktiem un pakalpojumiem. Nekas no šeit minētā nav uzskatāms par papildu garantiju. Spēkā esošo tiesību aktu atļautajā apmērā HP neuzņemas atbildību par šeit atrodamajām tehniskajām un drukas kļūdām vai izlaidumiem. 
Pirmais izdevums: 2015. gada augusts